1970-re az olasz Guglielmo Bellasi által gyártott autóval próbálkozott, ám mindössze egyetlen alkalommal, az Osztrák Nagydíjra sikerült kvalifikálnia magát. Többször még a kvalifikációig sem jutottak, hol azért mert nem volt kész az autó, hol anyagi okokból. A következő évben immár a Jolly Club Switzerland színeiben újra megpróbálkozott a Bellasi autóval, de csak az Olasz Nagydíjra nevezett be, ahol a 22. helyről indulva a kerékfelfüggesztés hibája miatt már az ötödik körben ki kellett állnia. Ez volt élete utolsó világbajnoki futama.